**OBRAZLOŽENJE FINANCIJSKOG PLANA ZA 2019. GODINU**

**TE PROJEKCIJA ZA 2020. I 2021. GODINU**

Člankom 29. stavkom 2. Zakona o proračunu propisano je kako se financijski plan sastoji od:

1. Prihoda i primitaka iskazanih po vrstama

2. Rashoda i izdataka predviđenih za trogodišnje razdoblje, razvrstanih prema proračunskim

klasifikacijama

3. Obrazloženja financijskog plana

**OBVEZNI SADRŽAJ OBRAZLOŽENJA FINANCIJSKOG PLANA SAČINJAVAJU:**

1. Sažetak djelokruga rada proračunskog korisnika

2. Obrazloženje programa

3. Zakonske i druge podloge na kojima se zasnivaju programi

4. Usklađene ciljeve, strategiju i programe s dokumentima dugoročnog razvoja

5. Ishodišta i pokazatelje na kojima se zasnivaju izračuni i ocjene potrebnih sredstava za

provođenje programa

6. Izvještaj o postignutim ciljevima i rezultatima programom temeljen na pokazateljima

uspješnosti iz nadležnosti proračunskog korisnika u prethodnoj godini

7. Ostala obrazloženja i dokumente

**1. Sažetak djelokruga rada proračunskog korisnika**

Osnovna škola Strahoninec je odgojno obrazovna ustanova čiji se rad temelji na Godišnjem planu i programu i Školskom kurikulumu. Nastava je organizirana u dvije smjene u petodnevnom radnom tjednu. Redovna, izborna, dodatna i dopunska nastava izvode se prema nastavnim planovima i programima koje je donijelo Ministarstvo znanosti i obrazovanja, operativnom godišnjem izvedbenom odgojno-obrazovnom planu i programu te Školskom kurikulumu.

Osnovnu školu Strahoninec u 2018./2019. školskoj godini polazi 332 učenika raspoređenih u 16 razrednih odjela, 8 razrednih odjela u razrednoj i 8 u predmetnoj nastavi. Školska zgrada je smještena u centru Strahoninca, Čakovečka ulica 55, a korisna školska površina je oko 1600 m². Škola je 21.12.2018. godine svečano otvorila školsku sportsku dvoranu čija je izgradnja započela 2014. godine. Dvorana je u potpunosti završena i opremljena te spremna za uporabu. Očekuju se još vanjski radovi vezani uz asfaltiranje prilaza do dvorane iz Poljske ulice.

**2. Obrazloženje programa rada školske ustanove**

Prioritet škole je kvalitetan odgoj i obrazovanje naših učenika što ostvarujemo:

1. stalnom brigom i zapošljavanjem stručnih kadrova i njihovim usavršavanjem (stručni skupovi, seminari, aktivi, multilateralna školska partnerstva)
2. poticanjem učenika na kontinuirani rad u redovnoj nastavi, uključivanjem u izvannastavne i izvanškolske aktivnosti i na taj način poticanje na kreativnost
3. uključivanjem učenika u natjecanja, od školskih (uključena trećina učenika škole), do županijskih i državnih razina
4. uključivanjem učenika u različite manifestacije i projekte u kojima se potiče timski rad i suradnički kreativni pristup
5. poticanjem učenika na očuvanje prirode i brigu o zdravom okolišu
6. radom u preventivnim programima svih vrsta, prevencije od alkohola, pušenja, droga, klađenja
7. građanskim i zdravstvenim odgojem
8. sudjelovanjem u EU projektima Erasmus + KA1 i Erasmus+ KA2.

**3. Zakonske i druge podloge na kojima se zasniva program rada škole**

\* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 90/11, 06/12, 87/12, 126/12, 94/13, 152/14, 7/17, 68/18)

\* Zakon o ustanovama (NN br. 76/93, 29/97, 47/99, 35/08)

\* Zakon o proračunu (NN br. 87/08, Pravilnika o proračunskim klasifikacijama (NN br. 26/10) i Pravilnika o proračunskom računovodstvu i računskom planu (NN br. 114/10, 31/11).

\* Godišnji plan i program rada Osnovne škole Strahoninec za 2018./2019. školsku godinu

\* Kurikulum Osnovne škole Strahoninec za 2018./2019. školsku godinu.

**4. Usklađenost ciljeva, strategija i programa s dokumentima dugoročnog razvoja**

Škola donosi Godišnji plan i program rada te Školski kurikulum koji se provodi u nastavnoj, a ne u fiskalnoj godini. Neke se aktivnosti realiziraju u prvom, a neke u drugom polugodištu, što može dovesti do promjene u izvršenju financijskog plana.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Pokazatelji na kojima se zasnivaju izračuni i ocjene potrebnih sredstava za provođenje programa jesu Financijski plan za 2018. godinu, analize prihoda i rashoda te trenutne realizacije istog.

Izvori sredstava za financiranje rada škole jesu:

\* Prihod za plaće djelatnika od MZO, skupina 6361

\* Prihodi po posebnim propisima, skupina 6526, prihodi školske kuhinje i namjenski prihodi (izleti, prijevoz, časopisi)

\* Prihodi od prodaje proizvoda i roba te pruženih usluga (vlastiti prihodi), skupina 6615

\* Prihodi iz proračuna Međimurske županije za financiranje redovne djelatnosti proračunskih korisnika, skupina 6711

\* Prihodi iz proračuna Međimurske županije iz projekta. „Škole jednakih mogućnosti“ – osiguranje pomoćnika učenicima s teškoćama u školama Međimurske županije za šk. god. 2018./2019., skupina 6381

\* Donacije, skupina 6631.

\* Prihodi za Projekte Erasmus+ KA1 i Erasmus+ KA2, skupina 6381.

**6. Izvještaj o postignutim ciljevima i rezultatima programa temeljen na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa. Od ukupno 324 učenika na kraju 2017./2018. školske godine pozitivno su ocijenjeni svi učenici. Gotovo trećina učenika (kao i prethodne školske godine) sudjelovala je na školskim natjecanjima iz matematike, fizike, kemije, biologije, hrvatskog, engleskog i njemačkog jezika, povijesti, informatike, tehničke kulture, likovne kulture, sporta, geografije, Sigurno u prometu, Smotrama filmskog stvaralaštva i raznim projektima.

Zapažene uspjehe učenici su postigli na županijskom i državnom natjecanju iz informatike, Biologije i Sigurno u prometu. Iznimne rezultate postigla je i Filmska skupina, koja je pozvana na čak tri državne i jednu međunarodnu smotru, osvojivši prvu nagradu publike i žirija u Dubrovniku, drugu nagradu u Bjelovaru i prvu i treću nagradu u Bolu na Braču.

Škola je odradila 6 projekata:

* Projekt Erasmus+ KA1 i Erasmus+ KA2
* Projekt „Škola za sebe“ u kojem svi učenici i djelatnici izradom i prodajom ukrasnih predmeta, pomažu učenike slabijeg imovinskog statusa i na taj način im omogućavaju sudjelovanje u izvanučioničkoj nastavi
* Projekt prevencije ovisnosti koji je provodila pedagoginja škole
* Projekt „Sigurni internet“
* Projekt; „Kruh svetog Antuna“
* Projekt: Eko kutak

Svi zaposlenici su se stručno usavršavali na seminarima, stručnim aktivima, predavanjima i drugim oblicima edukacija. Uz stručna usavršavanja u Republici Hrvatskoj, većina učitelja je sudjelovala na nekom obliku usavršavanja u Europi ( Finska, Španjolska, Portugal, Island, Njemačka) i stečena znanja i pozitivnu praksu implementirala u Kurikulum škole.

**7. Ostala obrazloženja i dokumentacija**

U prilogu Financijskog plana za 2019. godinu i projekcijama za 2020. i 2021. godinu, u odnosu na Financijski plan za 2018. i projekcije za 2019. i 2020. godinu, došlo je do promjene u financiranju pomoćnika u nastavi. Broj se smanjio samo na jednog pomoćnika Također se u 2019. godini, nakon konačnih izvješća za Erasmus+ KA1 i Erasmus+ KA2 i prihvaćanja istih od strane Agencije za mobilnost i programe Europske unije, očekuju sredstva u iznosu od 48 000,00 kuna, a za 2020. godinu iznos od 40 000,00 kuna (20% od budžeta po Projektu).

Ravnateljica:

Jelena Okun,mag.prim.educ.